# Natasha St-Pier

Natasha St-Pier (10 de febrer de 1981 a Bathurst, Nova Brunswick) és una cantant canadenca d'origen acadià establerta a França. És una de les cantants canadenques de llengua francesa més conegudes internacionalment.

## Biografia

El seu nom de naixement és Natasha Saint-Pierre. El 1992, a l'edat d'11 anys, va ser convidada per Alain Morisod a cantar en un concert de Sweet People. Aquest mateix any va tenir la seva primera aparició en un programa de televisió, aconseguint convertir-se en un personatge molt popular de la seva província. Va fer el seu debut internacional a l'edat de 14 anys, interpretant el personatge Fleur-de-Lys en la comèdia musical Notre-Dame de Paris.
La seva elecció per a representar a França en el Festival de la Cançó d'Eurovisió 2001 i sobretot el seu èxit (quarta sobre 23) amb la balada Je n'ai que mon âme, la va catapultar al capdavant dels hits-parades de la Francofonia. El seu disc De l'amour le mieux (2002) va ser editat, entre altres països, a França, el Japó, Polònia, Rússia i Espanya. En aquest últim, sota el títol d'"Encontrarás", amb tres temes en castellà i la col·laboració de Miguel Bosé. El primer senzill de l'àlbum a Espanya, Encontrarás va ser número #1 en la llista de vendes. Això li va portar a actuar en la gala de Premis Ondas 2003. També va col·laborar, entre d'altres, amb Pascal Obispo, amb el qual va cantar a duo un dels seus grans èxits "Mourir Demain" en el reeixit àlbum L'instant d'après, un senzill que va vendre 182.000 còpies a França i es va posicionar #24 en la llista d'èxits d'Europa. A Suïssa va estar 17 setmanes en el top-50 amb aquesta cançó. Ha portat des de llavors una carrera molt activa, editant onze discos d'estudi, diversos recopilatoris i nombrosos singles. Va participar en la gala del 60è aniversari del Festival d'Eurovisió en Londres el 2015, emesa en diversos països.

## Discografia
### Àlbums

| Any | Àlbum | Posicions a les Llistes | Posicions a les Llistes | Posicions a les Llistes | Comentaris |
| Any | Àlbum | França | Bèlgica | Suïssa | Comentaris |
| 1996 | Emergence | - | - | - | |
| 2000 | À chacun son histoire | 23 | 37 | - | $^{x1Oro(França)}$ |
| 2002 | De l'amour le mieux | 3 | 3 | 12 | $^{x2Platí(França)}$ $^{x1Or(Canadà,BèlgicaiSuissa)}$ |
| 2003 | L'instant d'après | 3 | 6 | 14 | $^{x1Platí(França)}$ $^{x1Or(Bèlgica)}$ |
| 2006 | Longueur d'ondes | 1 | 2 | 11 | $^{x1Or(França)}$ |
| 2008 | Natasha St Pier | 16 | 13 | 63 | - |
| 2009 | Tu trouveras... 10 ans de succès | 23 | 31 | | - |
| 2012 | Bonne Nouvelle | 11 | 11 | 88 | |
| 2012 | Bonne Nouvelle | 11 | 11 | 88 | |
| 2013 | Thérése vivre d'amour | - | - | - | $^{x1Platí(França)}$ |
| 2017 | L'Alphabet des Animaux | - | - | - | |
| 2018 | Thérèse de Lisieux | - | - | - | |

### Senzills

* 1996: Il ne sait pas
* 1996: Sans le savoir
* 1997: Portés par la vague
* 2000: À chacun son histoire
* 2000: Tu m'envoles
* 2001: Je n'ai que mon âme (Eurovisió)
* 2002: Tu trouveras (duet amb Pascal Obispo)
* 2003: Nos rendez-vous
* 2003: Alors on se raccroche
* 2003: Toi qui manques à ma vie
* 2003: Encontrarás (duet amb Miguel Bosé, versió en castellà de Tu trouveras)
* 2003: Por probarlo todo (versióen castellà de On peut tout essayer)
* 2003: Tant que c'est toi
* 2004: Quand on cherche l'amour
* 2004: Mourir demain (amb Pascal Obispo)
* 2004: Je te souhaite
* 2005: J'avais quelqu'un
* 2006: Un ange frappe à ma porte
* 2006: Ce silence (duet amb Frédéric Château)
* 2006: Tant que j'existerai
* 2008: Embrasse-Moi
* 2009: 1, 2, 3
* 2009: L'instant T
* 2012: Bonne Nouvelle
* 2012: Juste Comme Ça (duet amb Mickaël Miro)

## Referències

* ↑ Arthur Œuvrard-Savouret. «Eurovision : les 20 candidats les plus inoubliables du concours. Natasha St Pier (2001)». Elle, 19-02-2015. [Consulta: 2 agost 2018].
* ↑ «Natasha St-Pier, una voz angelical». 20 minutos, 24-08-2011.
* ↑ Un Wyoming catódico, EL País, 28 de novembre de 2003
* ↑ Benjamin Lopes. «60 ans de l'Eurovision : une émission spéciale sur France 2 avec Natasha St-Pier». Toute la télé, 03-02-2015. [Consulta: 2 agost 2018].

## Enllaços externs

* Pàgina oficial
* Pàgina a Myspace oficial de Natasha